Mechamato Berada Di Ranking Ke-11 Daripada 100 Karya Anime Terbaik
Animasi tempatan terus menempa kejayaan di peringkat antarabangsa!  Siri animasi 3D terbitan studio animasi tempatan Monsta, Mechamato, berada di kedudukan ke-11 dalam kalangan 100 karya anime terbaik untuk Festival Anugerah Anime Tokyo 2023, lapor Harian Metro.  Ketua Pegawai Eksekutif Monsta, Nizam Razak berkata beliau terkejut dengan berita itu kerana siri berkenaan hanya dimasukkan dalam undian beberapa hari lalu. “Memasuki pasaran adalah satu perkara, tetapi untuk berada dalam 10 terbaik di negara seperti Jepun dan menjadi sohor kini ia sangat hebat. Pencapaian ini menunjukkan bakat kami di sini mempunyai potensi untuk memasuki pasaran global,” katanya pada pelancaran rasmi poster dan treler ‘Mechamato Movie’ “Memasuki pasaran adalah satu perkara, tetapi untuk berada dalam 10 terbaik di negara seperti Jepun dan menjadi sohor kini ia sangat hebat. Pencapaian ini menunjukkan bakat kami di sini mempunyai potensi untuk memasuki pasaran global,” Sementara itu, trailer terakhir Mechamato Movie telah dilancarkan berserta poster rasmi terbaru. Filem akan datang itu akan ditayangkan di pawagam tempatan pada 8 Disember ini. Anda boleh tonton trailer tersebut dibawah: Mechamato, yang disiarkan di 65 negara, mengisahkan seorang budak lelaki bernama Amato dan rakan robotnya Mechabot, paparan asal siri ini, iaitu ketika Amato kali pertama bertemu Mechabot yang terhempas di bumi bersama robot jahat lain.